P-2/02
Natisni
Opravilna št.:
P-2/02
Datum odločitve:
21. 3. 2002
Objavljeno:
OdlUS XI, 50
ECLI:
ECLI:SI:USRS:2002:P.2.02
Akt:
Spor o pristojnosti
Izrek:
Zahteva za odločitev o sporu glede pristojnosti se zavrže.
Evidenčni stavek:
Ker pristojnost odklanja le en organ, spor o pristojnosti, o katerem bi bilo v skladu z določbo 61. člena ZUstS pristojno odločati Ustavno sodišče, ni nastal. Za odločanje o pristojnosti, ne da bi spor glede tega nastal, pa Ustavno sodišče ni pristojno.
Ker niso izpolnjeni procesni pogoji za odločanje o sporu glede pristojnosti, je Ustavno sodišče zahtevo zavrglo.
Geslo:
Obstoj pravnih pogojev za odločanje o sporu o pristojnosti.
Pravna podlaga:
Zakon o Ustavnem sodišču (ZUstS), 8. al. 1. odst. 21., 25. čl.
Opomba:
Vrsta zadeve:
spori o pristojnosti
Vrsta akta:
drugi akti
Vlagatelj:
Okrajno sodišče v Žalcu
Datum vloge:
15. 2. 2002
Vrsta odločitve:
sklep
Vrsta rešitve:
zavrženje
Dokument:
US21293
Dokument v PDF obliki:
P-2-02.pdf
114 KB
Prenesite datoteko
P-2/02 - 4
21. 3. 2002
S K L E P
Ustavno sodišče je v postopku za odločitev o sporu glede pristojnosti, začetem na zahtevo Okrajnega sodišča v Žalcu, na seji dne 21. marca 2002
sklenilo:
Zahteva za odločitev o sporu glede pristojnosti se zavrže.
Obrazložitev
1. Okrajno sodišče v Žalcu navaja, da je predlagajoča stranka A. A. iz Ž. vložila zahtevo za denacionalizacijo pri takratni Občini Žalec in da mu je Upravna enota Žalec navedeno denacionalizacijsko zadevo dne 17. 5. 2000 odstopila v reševanje. Glede na to, da je predlagajoča stranka na naroku dne 24. 1. 2002 podala predlog, naj se sproži spor glede pristojnosti za odločanje v navedeni zadevi, in glede na pristojnosti Ustavnega sodišča, določene s 160. členom Ustave, Okrajno sodišče Ustavnemu sodišču predlaga, naj odloči o pristojnosti v tej denacionalizacijski zadevi.
2. Na podlagi 160. člena Ustave je Ustavno sodišče res pristojno odločati o sporih glede pristojnosti med sodišči in drugimi državnimi organi. Po določbi 61. člena Zakona o Ustavnem sodišču (Uradni list RS, št. 15/94 - v nadaljevanju ZUstS) pa je spor o pristojnosti podan, če več organov zavrača ali si prisvaja pristojnost v isti zadevi.
3. Iz podatkov v spisu je razvidno, da se je v konkretni zadevi za nepristojno izrekla le Upravna enota Žalec, ki je zadevo odstopila Okrajnemu sodišču v Žalcu, ne pa tudi sodišče. Okrajno sodišče namreč tudi v "predlogu za odločitev o pristojnosti" ne navaja, da tudi samo meni, da ni pristojno za odločanje. Svoj predlog utemeljuje le z navajanjem, da je predlagajoča stranka v denacionalizacijski zadevi sodišču predlagala, naj sproži spor glede pristojnosti za odločanje. Zgolj ta okoliščina pa še ne pomeni, da je spor glede te pristojnosti že nastal.
4. Ker pristojnost odklanja le en organ, spor o pristojnosti, o katerem bi bilo v skladu z določbo 61. člena ZUstS pristojno odločati Ustavno sodišče, ni nastal. Za odločanje o pristojnosti, ne da bi spor glede tega nastal, pa Ustavno sodišče ni pristojno.
5. Ker niso izpolnjeni procesni pogoji za odločanje o sporu glede pristojnosti, je Ustavno sodišče zahtevo zavrglo.
6. Ustavno sodišče je sprejelo ta sklep na podlagi osme alinee prvega odstavka 21. člena in 25. člena ZUstS ter pete alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednica dr. Dragica Wedam- Lukić ter sodnici in sodniki dr. Janez Čebulj, Lojze Janko, Milojka Modrijan, dr. Ciril Ribičič, dr. Mirjam Škrk, Franc Testen in dr. Lojze Ude. Sklep je sprejelo soglasno.
P r e d s e d n i c a
dr. Dragica Wedam-Lukić